A konfirmáció ünnepe

B i z o n y s á g t é t e l   V á z l a t
Egy tucat epistolai CONFIRMA igevers 
(azaz 12; Isten, Jézus „*megerősít*, *erősít* *meg” ragozott s igekötős ige) 
az Újszövetség apostoli leveleiben 
és egy bátorító vezérige az Ószövetségből; a RÚF szerint (lásd EÉ 39 is)
*   *   *   *   *   *   *   *   *   *   *   *
Ézs 41,10 „Ne félj, mert én veled vagyok, ne csüggedj, mert én vagyok Istened!      
Megerősítelek, meg is segítelek, sőt győzelmes jobbommal támogatlak.”
ApCsel 3,15–16 „Az élet fejedelmét pedig megöltétek. Őt Isten feltámasztotta a halálból, 
aminek mi tanúi vagyunk. Az ő nevébe vetett hitért erősítette meg Jézus neve ezt az 
embert, akit itt láttok és ismertek, és a tőle való hit adta vissza neki a teljes egészségét mindnyájatok szeme láttára.”
Róm 15,8 „Mert azt mondom, hogy Krisztus a zsidóság szolgájává lett Isten igazságáért, 
hogy megerősítse az atyáknak adott ígéreteket.”
Róm 16,25–27 „Akinek pedig van hatalma arra, hogy megerősítsen titeket az én 
evangéliumom és a Jézus Krisztusról szóló üzenet szerint - ama titok kinyilatkoztatása 
folytán, amely örök időkön át kimondatlan maradt, de most nyilvánvalóvá lett, és az örök Isten rendelkezése szerint a próféták írásai által tudtul adatott minden népnek, hogy eljussanak a hit engedelmességére -, az egyedül bölcs Istennek legyen dicsőség Jézus Krisztus által örökkön-örökké.”
1Kor 1,7–8 „Ezért nincs hiányotok semmiféle kegyelmi ajándékban, miközben a mi Urunk 
Jézus Krisztus megjelenését várjátok, aki meg is erősít titeket mindvégig, hogy 
feddhetetlenek legyetek a mi Urunk Jézus Krisztus napján.”
2Kor 1,21 „Isten pedig, aki minket veletek együtt Krisztusban megerősít és felken.”
Fil 4,13 „Mindenre van erőm Krisztusban, aki megerősít engem.”
1Thessz 3,12–13 „Titeket pedig az Úr gyarapítson és gazdagítson a szeretetben egymás iránt 
és mindenki iránt, ahogyan mi is szeretünk titeket. Erősítse meg a szíveteket, és tegye 
feddhetetlenné a szent életben a mi Istenünk és Atyánk színe előtt, amikor a mi Urunk 
Jézus Krisztus eljön minden szentjével együtt.”
2Thessz 2,16–17 „Maga pedig a mi Urunk Jézus Krisztus és Isten, a mi Atyánk, aki szeretett 
minket, és kegyelméből örök vigasztalással és jó reménységgel ajándékozott meg, 
vigasztalja meg a ti szíveteket, és erősítsen meg titeket minden jó cselekedetben és 
beszédben.”
2Thessz 3,3 „De hűséges az Úr, aki megerősít titeket, és megőriz a gonosztól.”
1Tim 1,12 „Hálát adok Krisztus Jézusnak, a mi Urunknak, aki megerősített engem, mert 
megbízhatónak tartott, amikor szolgálatra rendelt.”
2Tim 4,17a „De az Úr mellém állt, és megerősített, hogy elvégezzem az ige hirdetését, és a 
népek valamennyien meghallják azt.”
1Pt 5,10–11 „A minden kegyelem Istene pedig, aki elhívott titeket Krisztusban az ő örök 
dicsőségére, miután rövid ideig szenvedtetek, maga fog titeket felkészíteni, 
megszilárdítani, megerősíteni és megalapozni. Övé a dicsőség és a hatalom örökkön-
örökké. Ámen.”
Soli Deo Gloria! Erős várunk az Úristen!
Összeállította: 
Garai András
presbiter 
garainyh.hu